Net toe Standard reken daar kom ’n gaping in die storie van 4th Power Investments, gebeur dit dié week dat die eerste ongelukkige belegger by ons deur instap om haar storie aan ons te vertel. Ons glo sy gaan nie die laaste wees nie.
Hy praat namens Cupido oor die moeilikheid met die uitbetalings. Dit is jammer dat Cupido nie self vir ons die brief of persverklaring gestuur het nie. Standard vra immers al maande lank daarvoor.
Dit versinnebeeld presies die dilemma waarin Standard hom bevind. Ons vra vir kommentaar. Ons stuur e-posse na Oompie se regsverteenwordiger, omdat sy (Oompie se) stempos vol is. As ons ’n video met Oompie se eie woorde aanhaal, skep ons die verkeerde indruk, is die aantyging teen Standard.
Hulle raak kwaad. Hulle is, volgens ’n baie betroubare bron, polisiestasie toe. Standard kon teen druktyd nog nie bevestig wat hulle by die polisiestasie gemaak het nie.